Polisiebeampte gevang met onwettige sigarette | Maroela Media
Polisiebeampte gevang met onwettige sigarette
Die bevelvoerder van ŉ polisiestasie is in Swartruggens, naby Rustenburg, in hegtenis geneem vir die besit van onwettige sigarette ter waarde van R135 000, het die Noordwes-polisie Vrydag gesê.
Omstreeks 23:00 Donderdag, het misdaadintelligensie en die eenheid teen georganiseerde misdaad op ŉ wenk reageer wat hulle na ŉ polisiebeampte se huis gelei het, het brigadier Thulani Ngubane gesê. Sewe-en-twintig bokse en 611 los pakkies sigarette is gekonfiskeer. Die polisiebeampte (43) en sy oom is in hegtenis geneem en sal Dinsdag in die landdroshof in Swartruggens verskyn, het Ngubane gesê.
In nog ŉ voorval is ŉ winkeleienaar van Pakistan (28) Donderdag in hegtenis geneem vir die besit van 136 kartonbokse vol onwettige sigarette in Rustenburg se middestad. Die sigarette het ŉ straatwaarde van ongeveer R30 200 gehad, het Ngubane gesê. Die man sal Dinsdag in die landdroshof in Rustenburg verskyn. -SAPA
Video: iPads vir orangoetangs